ມຽນມາ ເລີ່ມຕົ້ນ ຍຸກສະໄໝແບບໃໝ່ ທີ່ເປັນປະຊາທິປະໄຕ ຢ່າງຄົບຖ້ວນ 
ມຽນມາ ໄດ້ເລີ່ມຕົ້ນສາກໃໝ່ ຂອງປະເທດຊາດ ຊຶ່ງໄດ້ເປີດກອງປະຊຸມໃນສະພາ ເປັນຄັ້ງທຳອິດ ອັນເປັນການ ສິ້ນສຸດ ການປົກຄອງແບບຜະເດັດການ ຂອງທະຫານ.
ມຽນມາ ໄດ້ເລີ່ມຕົ້ນສາກໃໝ່ ໃນປະຫວັດສາດຂອງປະເທດ ຊາດ ໃນວັນຈັນມື້ນີ້ ໃນຂະນະທີ່ສະພາທີ່ໄດ້ຖືກເລືອກຕັ້ງ ຢ່າງເປັນປະຊາທິປະໄຕ ໄດ້ເປີດກອງປະຊຸມຂອງຕົນ ເປັນ ຄັ້ງທຳອິດ ອັນເປັນການສິ້ນສຸດ ການປົກຄອງແບບຜະເດັດ ການຂອງທະຫານ ທີ່ຍາວນານເຖິງ ເຄິ່ງສັດຕະວັດ ຢ່າງ ເປັນທາງການ ຜູ້ນຳເພື່ອປະຊາທິປະໄຕ ທ່ານນາງ Aung San Suu Kyi ເປັນ ຜູ້ນຳພາບັນດາສະມາຊິກສະພາ ທີ່ຫາກໍໄດ້ຖືກເລືອກຂຶ້ນມາໃໝ່ໆ ຈາກພັກສັນນິບາດແຫ່ງຊາດເພື່ອປະຊາທິປະໄຕ ຫຼື NLD ຂອງ ນາງ ໄດ້ເຂົ້າສູ່ ຫໍລັດຖະສະພາ ຢູ່ໃນນະຄອນຫຼວງເນປີດໍ ຊຶ່ງຍັງ ຄົງມີຄວາມຮູ້ສຶກ ປິຕິຍິນດີນຳໄຊຊະນະ ຈາກການເລືອກຕັ້ງເມື່ອເດືອນພະຈິກທີ່ຜ່ານມາ ພັກ NLD ໄດ້ຄວ້າເອົາໄຊຊະນະຈາກພັກສຳພັນທະມິດ ແລະ ເພື່ອການພັດທະນາ ຫຼື ເລືອກໃຫ້ເປັນຜູ້ແທນ ໃນສະພາ ເຖິງ 80 ເປີເຊັນ ຂອງຈຳນວນບ່ອນນັ່ງທັງໝົດ ຢູ່ໃນ ສອງສະພາ ນອກນັ້ນກອງປະຊຸມໃນຄັ້ງນີ້ ຍັງຈະນຳມາຊຶ່ງນາທີ ຂອງຄວາມເປັນຈິງ ທີ່ໄດ້ຖືກໂຈະ ມາ ຕັ້ງແຕ່ ປີ 1990 ໃນເວລາທີ່ພວກທະຫານມຽນມາ ປະຕິເສດບໍ່ໃຫ້ພັກ NLD ເຂົ້າ ກຳອຳນາດ ຫຼັງຈາກພັກນັ້ນ ໄດ້ຮັບໄຊຊະນະ ໃນການເລືອກຕັ້ງ ຢ່າງເປັນປະຊາທິປະໄຕ ຢູ່ໃນມຽນມາ